Modul
Indhald
Innhaldsliste 🔎︎

# InputBox-funksjon

Viser eit spørjefelt i eit dialogvindauge der brukaren kan skriva inn ein tekst. Innskrivinga vert lagt inn i ein variabel.

InputBox-uttrykket er ein grei måte å skriva inn tekst ved hjep av eit dialogvindauge. Stadfest innskrivinga ved å trykka OK eller Enter-tasten. Innskrivinga vert returnert som returverdien for funksjonen. Viss du lukkar dialogvindauget med Avbryt-knappen, vil InputBox returnera ein tom streng ("").

## Syntaks:

    InputBox (Msg As String[, Title As String[, Default As String[, x_pos As Integer, y_pos As Integer]]]])

## Returverdi:

Streng

## Parameter:

Msg: Strenguttrykket som vert vist som meldinga i dialogenvindauget.

Title: Strenguttrykket som vert vist i tittelfeltet for dialogvindauget.

Default: Strenguttrykket som vert vist i tekstfeltet for dialogvindauget viss det ikkje er skrive inn inndata.

x_pos: Heiltal som set den vassrette plasseringa av dialogvindauget. Plasseringa er ein absolutt koordinat og har ingen ting med office-vindauget å gjera.

y_pos: Heiltal som set den loddrette plasseringa av dialogvindauget. Plasseringa er ein absolutt koordinat og har ingen ting med office-vindauget å gjera.

Viss x_pos og y_pos er sløyfa, vert dialogvindauget midtstilt på skjermen. Plasseringa vert bestemt med måleeininga twips.

## Eksempel:

    Sub ExampleInputBox
    Dim sText As String
        sText = InputBox ("Skriv inn ei setning:","Kjære brukar")
        MsgBox ( sText , 64, "Bekreft teksten")
    End Sub