Modul
Indhald
Innhaldsliste 🔎︎

# Personleg tilpassing

Du kan tilpassa LibreOffice med dei same tema som er tilgjengelege for Mozilla Firefox. Det valde temaet vert vist som bakgrunn i menylinja og verktøylinjer oppe og nede.

Mozilla Firefox-tema er tilgjengelege på nettsida https://addons.mozilla.org/en-US/firefox/themes/.

Alle tema som kan brukast i Firefox kan også brukast i LibreOffice. Men ikkje alle tema gjev like gode resultat. Viss det skjer for mykje i biletet, kan dette gjere det vanskelegare å lese symbol og menyar.

For å bruka denne funksjonen …

Vel LibreOffice → InnstillingarVerktøy → Innstillingar → LibreOffice → Personleg tilpassing

## Firefox-tema:

Desse vala er tilgjengelege:

### Normal utsjånad, ikkje bruk tema

Bakgrunnen for verktøylinjene arvar bakgrunnsinnstillingane frå skrivebordsmiljøet. Dette er standardinnstillinga for LibreOffice.

### Førehandsinstallert tema

Vel denne for å bruka eit av dei førehandsinstallerte temaa.Det kan hende systemadministratoren har lagt inn eit standardtema i tillegg til standardvala ved installeringa av LibreOffice. Dette vil i tilfelle vere synleg i lista.

### Eige tema

Bruk dette valet for å opna dialogvindauget for «Vel Firefox-tema» og vel ditt eige.

## Vel dialogvindauget for Firefox-tema

Dette dialogvindauget vert brukt for å installera bestemte tema og for eit raskt gjennomsyn av tema som finst på nettsida for Firefox-tema.

### Søk

Lag eit søkjeuttrykk for å søkja etter tema på Mozilla si side med programtillegg eller lim inn ei temaadresse for å søkja etter eit bestemt tema. Du kan finna adressa ved å leita opp nettsida for temaet og kopiera adressa som vert vist i adresselinja inn i søkjefeltet. Trykk på Søk eller trykk Enter for å lasta ned temaet og installera det i LibreOffice.

### Sjå gjennom tema etter kategori

Viser ni tilfeldige tema basert på kategoriane vist på knappane.

Trykk på ein av dei fem knappane for å visa ni tilfeldige tema i biletområdet frå den kategorien knappen viser.

Du vel eitt av dei viste tema ved å klikka på biletet av det og trykke OK.